**Prilog 02.**

**Ugovor o dodjeli bespovratnih sredstava za projekte koji se financiraju iz Fonda europske pomoći za najpotrebitije 2014.-2020.**

***„OSIGURAVANJE ŠKOLSKE PREHRANE ZA DJECU U RIZIKU OD SIROMAŠTVA***

***(školska godina 2017.- 2018.)“***

**<*Naziv projekta>***

**Broj Ugovora: <navesti broj>**

("Ugovor ododjeli bespovratnih sredstava", u daljnjem tekstu: Ugovor)

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU, OIB: 15351583880, Trg Nevenke Topalušić 1, 10000 Zagreb, Posredničko tijelo, (u daljnjem tekstu: PT)

s jedne strane, i

Korisnik bespovratnih sredstava iz Fonda europske pomoći za najpotrebitije

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt), <*naziv vrste materijalne deprivacije/tehnička pomoć>* opisanog u Prilogu I ovih Posebnih uvjeta: Prijavni obrazac (u daljnjem tekstu: Prilog I – Prijavni obrazac).

1.2 Bespovratna sredstva se dodjeljuju Korisniku u skladu s uvjetima utvrđenima u ovim Posebnim uvjetima Ugovora i u Općim uvjetima koji se primjenjuju na projekte financirane iz Fonda europske pomoći za najpotrebitije (Prilog II) (u daljnjem tekstu Opći uvjeti), za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta u skladu s točkom 10.1 ovih Posebnih uvjeta Ugovora, Općim uvjetima Ugovora te naknadnim izmjenama Projekta odnosno Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-1).

2.2 Razdoblje provedbe[[2]](#footnote-2) Projekta traje *<broj mjeseci>* mjeseci te započinje s datumom zadnjeg potpisa Ugovora.

2.3 Razdoblje financiranja[[3]](#footnote-3) Projekta započinje stupanjem Ugovora na snagu i završava s datumom kada je izvršena posljednja financijska transakcija između ugovornih Strana..

2.4 Razdoblje prihvatljivosti izdataka[[4]](#footnote-4) projekta je od 04.09.2017. godine, odnosno od početka nastavne godine 2017./2018., i traje do 30 dana nakon završetka razdoblja provedbe Projekta.

2.5 Završni zahtjev za nadoknadom sredstava i Završno izvješće podnose se PT-u u roku od 60 dana od završetka razdoblja provedbe projekta.

**Članak 3. – Iznos bespovratnih sredstava , postotak financiranja Projekta i uređenje plaćanja**

3.1 Ukupni prihvatljivi troškovi iznose <…> kuna, kao što je utvrđeno u Prilogu I - Prijavni obrazac i Obrazac proračuna Projekta, a u skladu s Općim uvjetima Ugovora.

3.2 Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.1. ovog članka. Bespovratna sredstva potječu iz Fonda europske pomoći za najpotrebitije i Državnog proračuna Republike Hrvatske.

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 17. Općih uvjeta Ugovora te člancima 8.10 i 8.12 Posebnih uvjeta ovog Ugovora

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka. Korisnik je dužan PT-u dostaviti detaljne podatke o bankovnom računu nakon potpisivanja Ugovora, a najkasnije sa zahtjevom za isplatom predujma ili prvim Zahtjevom za nadoknadom sredstava.

3.3 Korisnik je ovlašten podnositi Zahtjeve za nadoknadom sredstava isključivo temeljem pojednostavljene mogućnosti financiranja, odnosno korištenjem unaprijed utvrđenog jediničnog troška po obroku (5,47 kn po obroku) za izračun troškova kupnje hrane/troškova školskog obroka.

3.4. Administrativni troškovi i troškovi prijevoza i skladištenja, sukladno točki 8.12. Posebnih uvjeta ovog Ugovora, odobravaju se u iznosu od 5% prihvatljivih troškova kupnje hrane/školskog obroka.

3.5 Korisnik ima pravo zatražiti plaćanje predujma. Ukupni iznos predujma ne može biti viši od <… > kuna, odnosno do 40% ukupnog iznosa bespovratnih sredstava.

3.6 Ako Korisnik ne postupa u skladu s odlukom PT-a kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.2. ovog članka, koje vrši PT ili se po odluci PT-a iznos koji je Korisnik trebao vratiti odbija od iznosa daljnjih plaćanja.

**Članak 4. – Partneri**

4.1. Projekt će provesti Korisnik i sljedeći partneri:

4.1.1. <*Navesti puni naziv partnera i njegov OIB* >;

**Članak 5. – Neprihvatljivi izdatci**

5.1. Sljedeće vrste izdataka nisu prihvatljive za financiranje u okviru Projekta:

1. Kamate na dug;

2. Pružanje infrastrukture;

3. Troškovi rabljene robe;

4. Ulaganja u kapital ili kreditna ulaganja;

5. Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika;

6. Kupnja opreme i vozila koja se koriste u svrhu upravljanja projektom;

7. Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;

8. Kazne, financijske globe i troškovi sudskog spora;

9. Gubici zbog fluktuacija valutnih tečaja i provizija na valutni tečaj;

10. Plaćanja neoporezivih bonusa zaposlenima;

11. Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;

12. Kupnja zemljišta i nekretnina;

13. Administrativni troškovi, troškovi prijevoza i skladištenja koji u svom zbroju premašuju vrijednost od 5% ukupnog troška kupnje hrane/školskog obroka;

14. Troškovi nabave, skladištenja, prijevoza i podjele hrane krajnjim primateljima koji su u cijelosti korisnici već postojećih programa subvencionirane prehrane u školi;

15. Drugi troškovi koji nisu u neposrednoj povezanosti sa sadržajem projekta[[5]](#footnote-5) .

**Članak 6. – Mjere osiguravanja javnosti i vidljivosti**

6.1. Na zahtjev UT/PT-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora o dodjeli bespovratnih sredstava za projekte koji se financiraju iz Fonda u financijskom razdoblju 2014.-2020. (u daljnjem tekstu Opći uvjeti).

**Članak 7. – Upravljanje projektnom imovinom**

7.1. Imovina koja je stečena u Projektu mora se koristiti u skladu s opisom Projekta sadržanim u Općim uvjetima.

**Članak 8. – Ostali uvjeti**

8.1. Korisnik osigurava da su partneri u projektu (škole) donijele Odluku ili drugi

odgovarajući dokument, u kojem su navedeni kriteriji određivanja ciljnih

skupina (najpotrebitijih učenika) i dokumenti kojima se dokazuju isti.

8.2. Korisnik osigurava da partneri u projektu (škole) vode evidenciju svih korisnika

školske prehrane iz koje je razvidan izvor financiranja školskog obroka.

8.3. Korisnik osigurava da partneri u projektu (škole) vode evidenciju svih korisnika

školske prehrane i podijeljenih obroka financiranih iz sredstava ovog projekta.

8.4. Korisnik osigurava PT-u prilikom provjera na licu mjesta uvid u Odluku

/ odgovarajući dokument navedene u čl. 8.1., kao i popratne dokazne

dokumente kojima se utvrđuje provjera predloženih kriterija.

8.5. Korisnik osigurava PT-u prilikom provedbe provjera na licu mjesta uvid u

evidencije korisnika školske prehrane navedene u točkama 8.2. i 8.3.

8.6. Korisnik ima obvezu prikupljati podatke na razini projekta o zajedničkim pokazateljima ostvarenja i rezultata sukladno Prilogu 5.1. Izvještajna tablica o zajedničkim pokazateljima, koja je sastavni dio ZNS-a.

8.7. Partnerska organizacija o pokazateljima izvještava PT u okviru zahtjeva za nadoknadom sredstava i završnog izvješća, odnosno priloga koji se dostavlja uz svaki zahtjev za nadoknadu sredstava i završno izvješće.

8.8. Predložak i upute za izvještavanje partnerskoj organizaciji dostavlja PT zajedno s drugom dokumentacijom za potrebe ispunjavanja ugovornih obveza.

8.9. Korisnik se obvezuje pri provedbi Projekta pridržavati nacionalnih pravila o nabavi, skladištenju, prijevozu i distribuciji pomoći kao i primjeni pravila vezanih uz zaštitu okoliša, pravila protiv rasipanja hrane, sigurnost potrošačkih proizvoda te zaštitu javnog zdravlja.

8.10. Trošak kupnje hrane/trošak školskog obroka obračunava se temeljem pojednostavljene mogućnosti financiranja, odnosno primjenom standardne veličine jediničnog troška izračunate primjenom metodologije odobrene od strane Upravljačkog tijela. Sukladno spomenutoj metodologiji utvrđena je cijena jednog školskog obroka po učeniku u iznosu od 5,47 HRK. Ukupan trošak kupnje hrane /trošak školskog obroka u okviru pojedinog Zahtjeva za nadoknadom sredstava računa se na način da se ukupan broj podijeljenih obroka u okviru ZNS-a pomnoži s cijenom obroka (5,47 kn).

8.11. Tijekom provjera i odobravanja Zahtjeva za nadoknadom sredstava PT neće

vršiti kontrolu popratne dokumentacije za navedene troškove kupnje hrane/školskog obroka, odnosno neće provoditi provjere dokazne dokumentacije navedene u točki 16.4 Općih uvjeta, već će Korisnik bespovratnih sredstava u okviru svakog Zahtjeva za nadoknadom sredstava dostaviti Izjavu Korisnika o dostavi proizvoda i pružanju usluga krajnjim primateljima pomoći. Ta će izjava uz pripadajući ZNS, a nakon provedene kontrole istih, predstavljati temelj za isplatu sredstava Korisniku.

8.12. Administrativni troškovi i troškovi prijevoza i skladištenja izračunavaju se

primjenom fiksne stope od 5% prihvatljivih troškova kupnje hrane/ troškova školskog obroka, sukladno članku 26. Stavku 2. (c) Uredbe (EU) br. 223/2014.

8.13. Tijekom provjera i odobravanja zahtjeva za nadoknadom sredstava PT neće

vršiti kontrola popratne dokumentacije za navedene administrativne troškove i troškove prijevoza i skladištenja izračunate primjenom fiksne stope, odnosno neće provoditi provjere dokazne dokumentacije navedene u točki 16.4 Općih uvjeta. Navedeni troškovi odobravaju se u iznosu od 5% prihvatljivih troškova kupnje hrane/školskog obroka. Svako smanjenje iznosa troškova kupnje hrane/ troškova školskog obroka koje je PT tijekom provedbe projekta proglasilo neprihvatljivim, na temelju provjere, proporcionalno utječe i na iznos administrativnih troškova i troškova prijevoza i skladištenja izračunatih primjenom fiksne stope.

8.14. Primjena pojednostavljene mogućnosti financiranja, odnosno standardne

veličine jediničnog troška sukladno članku 8.10. te fiksne stope sukladno članku 8.12. izuzimaju se u smislu primjene točke 11.2. pod g) i točke 20.2 pod c) Općih uvjeta ugovora

**Članak 9. – Adrese za kontakt**

9.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT

Ministarstvo za demografiju, obitelj, mlade i socijalnu politiku, Trg Nevenke Topalušić 1, 10 000 Zagreb, telefaks: +385 1 555 7236, FEAD@mdomsp.hr

PT pisanim putem dostavlja Korisniku o podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja UT – u/PT- u podatke o osobi i adresi elektroničke pošte za kontakt.

9.2. UT/PT i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem druge ugovorne strane o nastaloj promjeni.

**Članak 10. – Prilozi**

10.1. Sljedeći prilozi sastavni su dio Posebnih uvjeta Ugovora:

Prilog I: Prijavni obrazac i Obrazac proračuna Projekta

Prilog II: Opći uvjeti koji se primjenjuju na projekte financirane iz Fonda u financijskom razdoblju 2014.–2020.

Prilog III: Izjava prijavitelja o ispunjavanju i prihvaćanju uvjeta natječaja i Izjava o partnerstvu

Prilog IV: Izjave partnera o ispunjavanju i prihvaćanju uvjeta natječaja i Izjava o partnerstvu

10.2. U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

10.3. Obrazac proračuna Projekta je sastavni dio ovog Ugovora te u slučaju proturječnosti između iznosa navedenih u Prijavnom obrascu i onih navedenih u proračunu Projekta prvenstvo imaju iznosi koji su navedeni u Obrascu proračuna Projekta koji je izrađen u suglasnosti s Korisnikom.

**Članak 11.**

Sastavljeno na hrvatskom jeziku u 2 istovjetna primjerka od kojih svaka Strana zadržava po jedan izvorni primjerak.

|  |  |
| --- | --- |
| **Za Posredničko tijelo** | |
| Ime |  |
| Funkcija |  |
| Potpis |  |
| Datum |  |

**Za Korisnika**

Ime

Funkcija

Potpis

Datum

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-1)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-2)
3. Obveza osiguravanja izvješća o napretku započinje s Razdobljem financiranja projekta. [↑](#footnote-ref-3)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz Fonda a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 01. prosinca 2013. do 31. prosinca 2023. [↑](#footnote-ref-4)
5. U skladu s Prilogom I. Pravilnika o prihvatljivosti izdataka u okviru Fonda europske pomoći za najpotrebitije („Narodne novine“, broj: 16/16) [↑](#footnote-ref-5)